2023 2 28
LT
Europos Sąjungos oficialusis leidinys
C 75/161
1.16.
EESRK išreiškia susirūpinimą, nes apskritai nacionalinės teisės aktais leidžiama po keliais naudoti užterštas atliekas (iki tam tikro procento užterštas senomis dervomis, PCB, PCP, asbestu, sena mineraline vata); arba jos atiduodamos į specialius sąvartynus.
Statybos ir griovimo atliekos sudaro daugiau kaip trečdalį visų ES susidarančių atliekų (2).
Keliose srityse kyla įvairių prieštaringų problemų, pavyzdžiui, jei kelių tiesimo ir kitų infrastruktūros objektų gruntas nenaudojamas kaip didelė statybinių atliekų saugykla.
1.17.
EESRK reiškia susirūpinimą dėl to, kad rengiantis pakartotiniam naudojimui, perdarymui ir perdirbimui reikia projektuoti, palengvinti komponentų ir medžiagų atskyrimą perdirbimo etape, vengti mišrių ar sudėtingų medžiagų ir kad dėl viso to darbuotojai turės plataus masto sąlytį su šiomis medžiagomis.
EU-OSHA skatina įmones, kurios pasiūlė naujoviškų tokių problemų sprendimų, pavyzdžiui, „pašalinti pavojingus tirpiklius iš regeneruotų medžiagų analizės kelių statybos ir remonto sektoriuje“.
Todėl EESRK mano, kad naujajame reglamente turi būti atsižvelgta į šiuos esminius darbuotojų saugos ir sveikatos aspektus.
EESRK mano, kad šis reglamentas turi užtikrinti ne tik darbo vietas bei ekonominę pažangą, bet ir socioekonominius ir aplinkosauginius patobulinimus, grindžiamus įmonių socialinės atsakomybės principais ir susijusiu reglamentu.
1.18.
EESRK mano, kad, norint pasiekti pagrindinius pasiūlymo tikslus, jį reikia iš esmės persvarstyti.
2.
Bendrosios pastabos 2.1.
2016 m. Komisijos parengtoje SPR įgyvendinimo ataskaitoje nustatyti tam tikri jo įgyvendinimo trūkumai.
SPR vertinimas, REFIT platformoje pateiktos nuomonės, taip pat valstybių narių ir suinteresuotųjų šalių atsiliepimai aiškiai parodė, kad sistema turi trūkumų, kurie trukdo veikti bendrajai statybos produktų rinkai ir todėl nepasiekiami SPR tikslai.
2.2.
Komunikate dėl Europos žaliojo kurso (3), Žiedinės ekonomikos veiksmų plane ir komunikate „Renovacijos banga“ (4) pabrėžtas SPR vaidmuo siekiant efektyviai energiją ir išteklius naudojančių pastatų ir renovacijos bei sprendžiant statybos produktų tvarumo ir perėjimo prie žiedinės ekonomikos klausimus.
Pasiūlyme dėl peržiūrėtos Pastatų energinio naudingumo direktyvos (5) pabrėžiama pastatų ir statybinių medžiagų išmetamo ŠESD kiekio per pastatų ir statybinių medžiagų gyvavimo ciklą svarba apskaičiuojant naujų pastatų visuotinio atšilimo potencialą nuo 2030 m.
2.3.
Persvarstant Statybos produktų reglamentą, ES miškų strategijoje ir Komunikate „Tvarūs anglies ciklai“ (6) paskelbta apie metodikos ir patikimų bei skaidrių standartų, pagal kuriuos bus galima kiekybiškai įvertinti statybos produktų galimą naudą klimatui ir anglies dioksido surinkimą bei naudojimą, parengimą.
2.4.
Europos Parlamentas ir Taryba paragino imtis veiksmų, kuriais būtų skatinamas statybos produktų žiediškumas, šalinamos kliūtys bendrojoje statybos produktų rinkoje ir prisidedama prie Europos žaliojo kurso ir Žiedinės ekonomikos veiksmų plano tikslų įgyvendinimo.
2.5.
Du platūs SPR peržiūros tikslai yra: 1) sukurti gerai veikiančią bendrąją statybos produktų rinką ir 2) prisidėti prie žaliosios ir skaitmeninės pertvarkos tikslų, visų pirma modernios, efektyviai išteklius naudojančios ir konkurencingos ekonomikos.
2.6.
SPR labai apriboja sektoriaus galimybes deklaracijoje nuosekliai ir suderintai nurodyti produkto eksploatacines savybes ir atskirti gaminius pagal klimato srities, aplinkosaugines ir tvarumo savybes.
Be to, jis labai apriboja valstybių narių galimybes nustatyti nacionalinius reikalavimus pastatams arba į viešuosius pirkimus įtraukti kriterijus, susijusius su tvarumo tikslais, nekeliant pavojaus bendrosios rinkos veikimui.
(2) (3) (4) (5) (6)
https://ec.europa.eu/environment/topics/waste-and-recycling/construction-and-demolition-waste_en COM(2019) 640 final.
COM(2020) 662 final.
COM(2021) 802 final.
COM(2021) 800 final.